Um klukkan 13 í dag kviknaði eldur í framhurð Slippsins á Akranesi . Verið var að gera við hurðina á gaflinum og hljóp neisti úr logsuðutæki í plast og kviknaði í út frá því . Slökkvilið Akraness var kallað til og starfsmenn Slippsins hófust þegar handa við slökkviaðgerðir . Notuðu þeir til þess lyftara og bretti og hefur án efa tekist að halda eldinum í skefjum áður en slökkviliðið kom á staðinn . Greiðlega gekk að slökkva eldinn . Ingólfur Árnason , framkvæmdastjóri Skagans og Þorgeirs og Ellerts sagði í samtali við Skessuhorn að um óverulegt tjón væri að ræða . Reykræsta þyrfti húsið og síðan gæti starfsemi hafist að nýju .